Aug 22,2018
రిలయన్స్‌ రూ.21 కోట్ల సాయం
ముంబయి : కేరళ వరద బాదితులకు సహాయార్థ్యం నీతా అంబానీ నిర్వహిస్తున్న రిలయన్స్‌ ఫౌండేషన్‌ రూ.21 కోట్ల నిధులను చీఫ్‌ మినిస్టర్‌ రిలీఫ్‌ ఫండ్‌కు అందిస్తున్నట్లు ప్రకటించింది. అదే విధంగా దాదాపు రూ.50 కోట్ల విలువ చేసే ఉత్పత్తులను అందించనున్నట్లు తెలిపింది. ప్రభుత్వం నిర్వహిస్తున్న 160 రిలీఫ్‌ క్యాంపుల్లోని 50,000 మందికి రిలయన్స్‌ రిటైల్‌ తినడానికి సిద్దంగా అహారోత్పత్తులను, సానిటరీ నాపికిన్స్‌ అందించాలని నిర్ణయించిందన్నారు. ఈ ఉత్పత్తులను మహారాష్ట్ర ప్రభుత్వానికి అందించామని, ఇక్కడి నుంచి కేరళకు సరఫరా కానున్నాయని ఆ సంస్థ పేర్కొంది. 7.5 లక్షల వస్త్రాలు, 1.5 లక్షల పాదరక్షలు, కిరాణ సరుకులను సరఫరా చేయనున్నట్లు తెలిపింది.
మీ స్నేహితులకు రికమెండ్ చెయ్యండి